На основу члана 9. и члана 65. Закона о социјалној заштити (,,Службени гласник РС“, број 24/11), члана 12 Одлуке о измени и допуни Одлуке о буџету Града Врања (,,Службени гласник града Врања“, број 28/2016), и Правилника о критерјумима за избор и финансирање пројеката за реализацију услуга социјалне заштите, по расписаном конкурсу за финансирање и суфинансирање пројеката за реализацију услуга социјалне заштите,Одлуке о буџету града Врања (Службении гласник града Врања: 31/2017), члана 61 Пословника Градског већа града Врања (Службени гласник града Врања 20/16), Градско веће на седници одржаној дана 19.2.2018. године, донело је

**О Д Л У К У**

**о додели средстава за финансирање и суфинансирање пројеката**

**за реализацију услуга социјалне заштите**

 **Члан 1.**

Овом Одлуком додељују се средства у укупном износу 13.000.000,00 динара као помоћ и подршка лицима у стању социјалном потребе, кроз финансирање услуга из области социјалне заштите. Средства за финансирање ових услуга обезбеђена су наменским трансфером од стране Министарства за рад, запошљавање и социјална питања и Одлуком о буџету града Врања за 2018 годину.

**Члан 2**

Средства из члана 1 ове одлуке додељују се следећим пружациома услуга:

1. ЈУ Центар за развој локалних услуга Врање, чији пројеката носи назив Дајмо живо(с)т годинама – пружање услуга помоћи у кући за стара лица. Одобрени износ средстава 1.**654.200,00** динара.
2. ЈУ Центар за развој локалних услуга Врање, са пројектом Лични пратилац- подршка – оснажен ученик, одобрени износ средстава **5.972.000,00** динара.
3. ЈУ Центар за развој локалних услуга Врање, назив пројекта Сигурна кућа, одобрени износ **2.174.200,00** динара,
4. ЈУ Центар за развој локалних услуга Врање са пројектом Прихватилиште – други дом, износ одобрених средстава **2.408.400,00** динара.
5. ЈУ Центар за развој локалних услуга Врање назив пројекта Дневни боравак – корак ка самосталности, одобрени износ средстава **791.200,00**. динара.

**Члан 3**

 Са пружаoцима услуга из члана 2. ове Одлуке у име Града градоначелник закључује уговор о финансирању и суфинансирању пројеката за реализацију услуга социјалне заштите.

**Члан 4.**

Пружаоци услуга дужни су да Комисији за избор пројеката, достављају извештај о наменском трошењу одобрених новчаних средстава, односно о реализацији активности предвиђених пројектом, а коначни наративни и фонансијски извештај најкасније до 31.12.2018. године.

**Члан 5.**

 Одлука ступа на снагу даном доношења.

 Одлуку објавити у „Службеном гласнику града Врања“.

**ГРАДСКО ВЕЋЕ ГРАДА ВРАЊА,**

**дана:19.2.2018. године, број:06-33/2018-04**

 **ПРЕДСЕДНИК**

 **ГРАДСКОГ ВЕЋА,**

 **др Слободан Миленковић,**

На основу члана 11. став.3 Одлуке о оснивању Привредног друштва Слободне зона (Службни гласник града Врања бр 4/13) и члана 62 став 1 тачка 11 Статута града Врања (Службени гласник града Врања бр: 3/17;8/17; 27/17), и члана 61 Пословника Градског већа (Службени гласник града Врања 120/16), Градско веће града Врања на седници одржаној дана: 19.2.2018. године донело је:

**Решење**

**о именовању члана Скупштине Привредног друштва**

**Слободна зона Врање**

**ИМЕНУЈЕ СЕ Владимир Симоновић,** инжењер машинства, из Врања, за члана Скупштине Привредног друштва Слободна зона Врање.

**Образложење**

Правни основ за доношење овог Решења садржан је у одредбама члана11 Одлуке о оснивању Привредног друштва Слободне зона (Службни гласник града Врања бр 4/13) којим је прописано да чланове скупштине у име оснивача, именује Градско веће града Врања.

Владимир Симоновић, испуњава све услове прописане чланом 11 Одлуке, па је у том смислу донето решење као у диспозитиву.

**ГРАДСКО ВЕЋЕ ГРАДА ВРАЊА**

**Број:06 -33/1/2018-04, дана 19.02.2018**

 **ПРЕДСЕДНИК**

 **ГРАДСКОГ ВЕЋА**

 **др Слободан Миленковић,ср**

**TAЧНОСТ ПРЕПИСА ОВЕРАВА СЕКРЕТАР ГРАДСКОГ ВЕЋА**

 **Јелена Пејковић**

На основу члана 17., 18., 63. и 65. Пословника Градског већа (Службени гласник града Врања 120/16), Градско веће града Врања на седници одржаној дана: 19.2.2018. године донело је:

**РЕШЕЊЕ**

**О ИЗМЕНИ РЕШЕЊА О ИМЕНОВАЊУ КОМИСИЈЕ ЗА РЕАЛИЗАЦИЈУ И**

**ПРАЋЕЊЕ ПРОГРАМА СТРУЧНЕ ПРАКСЕ ЗА 2017./2018. ГОДИНУ**

**Члан 1.**

 У Решењу о именовању Комисије за реализацију и праћење Програма стручне праксе за 2017./2018. годину, број: 06-15/2/2018-04 од 01.02.2018. године, у члану 1. став 2. мења се и гласи:

 „председник,

 „**Данијела Милосављевић,** члан Градског већа“.

**Члан 2.**

 Решење ступа на снагу даном доношења.

 Решење објавити у „Службеном гласнику града Врања“.

**ГРАДСКО ВЕЋЕ ГРАДА ВРАЊА**

 **дана: 19.02.2018, број:06 -33/2/2018-04**

 **ПРЕДСЕДНИК**

 **ГРАДСКОГ ВЕЋА**

 **др Слободан Миленковић**